Köflach
Köflach on väike linn (Stadtgemeinde) Austrias Steiermargi liidumaal Voitsbergi ringkonnas, Stubalpe mäe jalamil. Linnal on Piberi külas asuv hobusekasvandus, mis varustab lipitsa tõugu hobustega kuulsat Hispaania ratsakooli Viinis. Traditsiooniliselt söekaevandamise poolest tuntud Köflach on aeglaselt muutumas tööstuslinnast teenindussektori keskuseks. Sellel on raudteeühendus Voitsbergiga.